Hai kanca-kanca Lalang Ungu, piye kabare? Rak yo saras kabeh to? Pancen wayah iki lagi usum udan dadi yo ora maido yen akeh sing dho meriang lan pilek kaya aku wingenane, nanging alhamdulilah saiki wis bali waras maneh.
Wulan kapindho ing tahun 2024 iki wis kelakon 8 dino, aku nembe sempat nulis nang blog iki..hehe… Jan-jane ki yo ora sibuk-sibuk nemen wingenane iku, tapi mbuh ya kok arep nulis rasane aras-arasen wae..haha… Ojo ditiru yo, kanca-kanca…
Kanca Lalang Ungu, esuk mau kok ndilalah aku ngrasa gabut merga preinan ora nang ngendi-ngendi mung nang omah wae, njuk weruh turahan Gedhang Kepok sing tuku wingenane wis katon dalu (tandha-tandhane werna kulite coklat tuwa semu Ireng, nanging yen dipenyet gedhange durung mlenyek nemen). Arep digawe kolak/setup wis ora cocok merga wis lembek, akhire golek-golek resep nang internet.
Bisa maca uga : 2 Olahan Pisang Terlalu Matang yang Sangat Gampang
Asile golek resep iku aku nemu macem-macem resep sing bahan dasare pisang, lan ana 2 macem resep sing pengen tak coba yaiku : Bolu Pisang Kukus lan Caranggesing. Nah, Dina iki sing tak tulis disik resep bolu ne iku ya..
Bolu Pisang Kukus a la Mechta
Bolu Pisang Kukus a la Mechta
Lhoo…jare resepe nyonto internet, kok dijenengi a la Mechta?
Hihi…iyo pancen iki dudu asli resep gaweanku, tapi ana bahan-bahan sing tak ganti lan tak tambahi (tak sesuaiake sing ono nang omahku) dadi wis ora asli resep maune 😁
Bahan & Piranti Masak Bolu Pisang Kukus a la Mechta
Bahan-bahan sing tak gunakke yoiku;
Gedhang kepok 4 iji
Trigu 3 sendok makan
Endog pitik 2 iji
Susu cair 3 sendok makan
Bubuk Vanili sakcukupe
Meises sakcukupe (kanggo hiasan)
Mentega sakcukupe (kanggo ngolesi loyang)
Alat/piranti masak sing digunaake:
Garpu
Baskom
Loyang
Panci kukus
Cara Masak Bolu Pisang Kukus a la Mechta
Gedhang kepok dionceki njuk dilebokke baskom lan dialuske srana dibejek-bejek nganggo garpu.
Sakwise gedhange alus kabeh njur ditambah trigu lan vanili, diublek maneh men kecampur rata, sakteruse ditambah susu lan endog.
Adonan diublek maneh nganti kecampur rata lan alus kabeh ora ono sing mbrindhil-brindhil.
Loyang diolesi nganggo mentega nganti rata, banjur adonan dilebokake loyang. Bagian nduwure diwur-wuri Meises kanggo hiasan
Sakwise panci kukus panas, loyang dilebokake lan dikukus nganti mateng, kira-kira 20 menit. Tandane yen wis mateng, dicoba disuduk garpu, yen wis ora ana adonan sing nempel garpu nalika garpune diangkat, iku tandane bolu wis mateng.
Bolu nang njero loyang, nembe metu saka panci kukus
Dienteni nganti adem dhisik sakdurunge bolu ditokake saka loyang / dipindah piring saji. Bolu Pisang Kukus a la Mechta siap dimaem.
Lho..kok gampang nemen?
Iyo pancen aku golek resep sing gampang-gampang tur ora perlu piranti-piranti khusus. Tanpa mixer, tanpa oven. Praktis tapi hasile kudu tetep enaaaak … 😁
Piye rasane bolu pisang kukus iki?
Yo jelas enaaak. Krasa manis tapi ora anglek/manis nemen (merga aku mung nganggo susu sithik), tekstur-e lembut lan ora garing. Nek cara wong kulon kali jare tekstur-e moist. Rasa gedhange tetep dominan amarga mung nggunaake trigu sithik. Dimaem pas isih anget enak, njuk aku mau nyoba tak lebokake kulkas dhisik nembe dimaem, yo tetep enak kok. Eh nek jareku malah luwih enak adhem ngono..maknyeeees…😋
Dimaem anget utawa adhem (dilebokke kulkas ndisik), podho enake..
Kanca Lalang Ungu, ono sing wis tau nggawe bolu pisang kaya ngene uga? Yuk, bagi ceritane nang kolom komentar ya.. Ohya, yen pengen maca crita-critaku liyane babagan panganan, mangga nutul iki –> Tulisan bab Panganan
Categories: makanan | Tags: Bolu Pisang Kukus, Kemis Jawi, Olahan Pisang, Resep Bolu | Permalink
6 Comments
Leave a reply →
Leave a Reply Cancel reply
Required fields are marked *.
Message *
Name *
Email *
Website
Save my name, email, and website in this browser for the next time I comment.
← Previous Post
Next Post →
Notes from Mecca ( Memoar- Feb 2014 )
Meta
Log in
Entries feed
Comments feed
WordPress.org
Kumcer “Tentang Mimpi dan Kaca Yang Telah Pecah” (Pebruari 2015)
Archives
Archives Select Month February 2024 January 2024 December 2023 November 2023 October 2023 September 2023 June 2023 May 2023 March 2023 February 2023 January 2023 December 2022 November 2022 October 2022 September 2022 August 2022 July 2022 June 2022 May 2022 April 2022 March 2022 February 2022 January 2022 December 2021 November 2021 October 2021 September 2021 August 2021 July 2021 June 2021 May 2021 April 2021 March 2021 February 2021 January 2021 December 2020 November 2020 October 2020 September 2020 August 2020 July 2020 June 2020 May 2020 April 2020 March 2020 February 2020 January 2020 December 2019 November 2019 October 2019 September 2019 August 2019 July 2019 June 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 July 2016 May 2016 April 2016 March 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 December 2012 September 2012